stanford-oval/wikipedia huggingface dataset:
אסטיאגס
לקריאה נוספת

כתבי הירודוטוס. מתורגמים מיוונית עם מבוא והערות מאת ד"ר אלכסנדר שור. 2 כרכים. ירושלים, הוצאת ראובן מס, תרצ"ה. העתק דיגיטלי באתר "דעת".
הרודוטוס. היסטוריה. תרגמו וכתבו מבואות: בנימין שימרון ורחל צלניק-אברמוביץ. פפירוס, בית ההוצאה - אוניברסיטת תל אביב, 1998.
Herodotus. Translated by A.D. Godley. The Loeb Classical Library. Cambridge (MA), Harvard University Press, and London, William Heinemann, 1922 (reprinted 1971). Digitized copy in: Perseus
Max Duncker, The History of Antiquity, tr. Evelyn Abbott. London, Richard Bentley & Son (1881).
הערות שוליים

1 2 3 4  ביוגרפיה באתר ליוויוס
↑  ביוגרפיה באנציקלופדיה איראניקה
↑  על פי המקורות אמיטיס הייתה למעשה בתו של אסטיאגס ולא אחותו, אולם הדבר אינו מסתבר. ראו כאן
↑  הרודוטוס, ספר ראשון, 107.
↑  הרודוטוס, ספר ראשון, 108.
↑  הרודוטוס, ספר ראשון, 109.
↑  הרודוטוס, ספר ראשון, 110.
↑  הרודוטוס, ספר ראשון, 111-113.
↑  הרודוטוס, ספר ראשון, 114-116.
↑  הרודוטוס, ספר ראשון, 117-119.
↑  הרודוטוס, ספר ראשון, 120-122.
↑  הרודוטוס, ספר ראשון, 123-124.
↑  הרודוטוס, ספר ראשון, 125.
↑  הרודוטוס, ספר ראשון, 126-127.
↑  הכרוניקה בתרגומו של לאו אופנהיים באתר ליוויוס
1 2  הרודוטוס, ספר ראשון, 128.
↑  טענות קטסיאס שונות מאלו של הרודוטוס. לטענת קטסיאס אסטיאגס לא היה סביו של כורש, כמו כן לפי קטסיאס אסטיאגס סייע לכורש ואביו פעמים רבות.
| 0 | 1 | 2 |
| --- | --- | --- |
| הקודם: הווחשתרא | מלכי מדי | הבא: אין/כורש |
| --- | --- |
בקרת זהויות :  GND: 1224190149  ULAN: 500354858  VIAF: 1293160978144917940009   WorldCat (עם VIAF): 1293160978144917940009
סוחוי סופרג'ט 100

סוחוי סופרג'ט 100 בקמפוצ'ה, מקסיקו
סוחוי סופרג'ט 100 (ברוסית: Сухой Суперджет 100) הוא מטוס נוסעים רוסי תוצרת סוחוי, בשיתוף פעולה עם חברות זרות.
משפחת מטוסי סוחוי סופרג'ט 100 מורכבת משתי גרסאות. האחת: SSJ100/75B עד 75 נוסעים והשנייה, הפופולרית יותר, SSJ100/95B, עם 95 נוסעים. עלות כל יחידה היא 32 מיליון דולר. נכון למאי 2016 הוזמנו 172 מטוסים.
בשנת 2020 ניכרה ירידה חדה במספר ההזמנות וחברת סוחוי החליטה לערוך שינוי שבמסגרתו חברת "סוחוי מטוסים אזרחיים" הועברה לבעלות אירקוט ושינתה שמה לחברת "מטוסים אזוריים" ("Региональные самолеты"), זאת כחלק מתהליך בתאגיד המטוסים המאוחד לרפורמה בחטיבת התעופה האזרחית של התאגיד.
תכנון ופיתוח

המטוס פותח על ידי חברת סוחוי יחד עם חברת המטוסים קומסומולסק על אמור ע"ש גגארין (Комсомольское-на-Амуре авиационное производственное объединение имени Ю. А. Гагарина) ונחשבת לאחת מן המפיצות הגדולות של מטוסי סוחוי. עלות הפיתוח הגיעה למיליארד ו-400 מיליון דולרים. נוסף לשתי החברות הרוסיות, בפיתוח הפרויקט השתתפו:
חברת Alenia Aeronautica האיטלקית (כשותפה אסטרטגית), שמסייעת בהפצת המטוס ופרסומו למדינות אירופה
חברת בואינג (כיועצת) שנטלה חלק משמעותי בעיצוב המטוס ושיווקו
חברת PowerJet (שותפות רוסית-צרפתית בנושאי הנעה) שייצרה את מנועי המטוס
קבוצת תאלס שנטלה חלק בפיתוח הקופסה השחורה ומערכות מידע של המטוס ואבטחתם
חברת המכונות הגרמנית Liebherr שפיתחה את מערכות הניהול והחילוץ
חברת Messier-Dowty שפיתחה את השעונים
חברת Intertechnique (Zodiac) - פיתחה את מערכות החימום
B/E Aerospace - עיצוב פנים המטוס, הדלתות ומערכת החמצן
תאגיד Honeywell האמריקני - שפיתח את מערכות האלקטרוניקה ויחידות הכוח המסייעות
חברת Autronics (Curtiss Wright) - פיתחה את מערכות הכיבוי
IPECO - עיצבה את מושבי הנוסעים
המטוס פותח על ידי חברת סוחוי, שהבחינה כי בשנת 2000 לא היה אף מטוס נוסעים רוסי תקני והתעשייה האזרחית הרוסית הייתה בשפל המדרגה מכל הבחינות. בעקבות זאת, הוקמה חברת סוחוי לייצור מטוסים אזרחיים שהחליטה לייצר מטוס נוסעים רוסי ראשון מאז פירוק ברית המועצות על מנת להחיות את התעשייה האזרחית הרוסית המתנוונת. המטוס החדש קיבל את השם "מטוס אזורי רוסי" (Российский региональный самолёт) מאחר שיועד תחילה לטיסות הפנים ולתחלופה עבור מטוסי הנוסעים המיושנים הקודמים: טופולב Tu-134 וטופולב Tu-154, שעודם מהווים כבסיס התעופה האזרחית ברוסיה, לצד המטוס החדש.
בדצמבר 2002 החברה חתמה על הסכם לשיתוף פעולה עם בואינג וחברות Snecma הצרפתית ותאגיד סאטורן הרוסי לפיתוח מערכת הנעה עבור המטוס החדש. ב-2004 ועדת התעופה הבין מדינתית הסכימה לאשרר את המטוס החדש וב-2005 הוקמה חטיבה מקומית של המטוס בקומסומולסק על אמור, שבעתיד תהווה ליחידת ההפצה של המטוס לשווקים הזרים. ב-2006 פיתוח המטוס נכנס להאצה, ושנה לאחר מכן נערכו ניסויי טיסה משניים. ב-17 ביולי 2006 סוחוי הציגה בסלון אווירי בפריז את שמו הרשמי של המטוס "סוחוי סופר ג'ט 100" ובספטמבר 2007, דגם המטוס הוצג לראשונה.
ב-19 במאי 2008 המטוס סוחוי סופרג'ט 100 גרסת 95001, ביצע את טיסת הניסוי הראשונה שלו שהייתה לטיסת הבכורה והחל משנת 2009 ביצע כמה וכמה טיסות ניסוי מוצלחות.
בינואר 2011 נמכרו דגמים ראשונים של המטוס לחברת התעופה הלאומית של ארמניה, ארמאוויה, וכמו כן נרכש המטוס בידי חברת התעופה "רוסיה", על מנת שישמש כמטוסו של נשיא רוסיה.
ב-31 בינואר 2011 ביצע המטוס טיסת בכורה בשירות חברת תעופה, כאשר אארופלוט הטיסה את המטוס והוא כיום טס בשירותה. נכון לפברואר 2012 נמצאים בשרות אארופלוט שישה מטוסים מדגם זה. ב-20 באפריל 2011 נמכר המטוס לראשונה לשירות בחברת תעופה זרה, "ארמאוויה" - חברת התעופה הלאומית של ארמניה.
ייצור

נכון לנובמבר 2021, 216 יחידות יוצרו ונמכרו לחברות תעופה כדוגמת אארופלוט, חברת התעופה המקסיקנית Interjet, גזפרום אוויה, חברת התעופה יקוטיה, חברת רוסג'ט, חברת התעופה רד ווינגס איירליינס ובשירות משטרת רוסיה והמשרד למצבי חירום. למרות הזמנות רבות בשנים הראשונות, בשנת 2019 ובשנת 2020 ניכרת ירידה חדה ומשמעותית בכמות ההזמנות של המטוס, בעיקר לאור בעיות ותקלות טכניות רבות שצפו בדגמים השונים, כשחברת התעופה האירית CityJet הודיעה ב-2019 כי היא מקרקעת את שבעת מטוסי סופרג'ט שבבעלותה והחברה המקסיקנית Interjet הודיעה, כי תמכור את 22 המטוסים שבבעלותה.
נכון לינואר 2023, 230 יחידות יוצרו.
| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  | סך הכל | 2008 | 2009 | 2010* | 2011 | 2012 | 2013 | 2014 | 2015 | 2016 | 2017 | 2018 | 2019 | 2020 | 2021 | 2022 |
| נוצרו | 226 | 3 | 1 | 2 | 5 | 12 | 24 | 35 | 18 | 19 | 33 | 24 | 18 | 11 | 11 | 10 |
| הוזמנו | 194 |  |  |  | 5 | 8 | 14 | 27 | 21 | 21 | 25 | 28 | 6 | 14 | 19 | 6 |
בשימוש: ‏230
* — תחילת ייצור סדרתי
גרסאות

| שם | מאפיינים, הבדלים |
| --- | --- |
Sukhoi Superjet 100-95B: הגרסה הבסיסית. טיסת בכורה נערכה ב-14 במאי 2008. חברת התעופה הארמנית Armavia הייתה הראשונה לקבל אותו.
Sukhoi Superjet 100B-VIP: גרסת מטוס מנהלים. ביצעה את טיסת הבכורה ביוני 2013. משרתת את חברת התעופה "רוסג'ט" ושניים הוזמנו על ידי יחידת הטיסה המיוחדת "רוסיה", עבור המטוס הנשיאותי.
Sukhoi Superjet 100-95LR: גרסה ארוכת טווח שטיסת הבכורה שלה נערכה ב-12 בפברואר 2013 ומגיעה למרחק טיסה של 4,578 קילומטרים. ב-4 במרץ 2014 בוצעה הטיסה המסחרית הראשונה של Sukhoi SuperJet 100 Long Range במסלול ונוקובו (VKO) ← סובייטסקי (OVS) ← ונקובו (VKO).
Sukhoi Superjet 100LR-VIP: גרסת מנהלים לטיסות ארוכות טווח. נוצרו חמישה מטוסים, שניים עבור המשרד למצבי חירום שמאפשרות להטיס חולים למרחקים ארוכים; מטוס נוסף נוצר עבור הסניף הקזחי של חברת Comlux; שניים נוספים נוצרו עבור מלך תאילנד.
Sukhoi Superjet 100SV: גרסה מוארכת שייצורה החל בשנת 2018, SSJ-100SV (Stretched Version). פיתוחו החל עוד בשנת 2015 וביכולת להטיס בין 110 ל-125 נוסעים עם משקל המראה של 55 טונות. טיסה מסחרית ראשונה תוכננה לשנת 2020.
Sukhoi Business Jet: ‏Sukhoi Business Jet, או SBJ הוא גרסה עסקית עבור אח"מים עם נוחות מרבית. המטוס נוצר בהזמנה אישית ונוצר מטוס אחד, בהזמנת משמר הגבול של קזחסטן. עוצב מחדש כאאורוס ביזנס ג'ט, במסגרת מותג היוקרה אאורוס.
Sportjet by Sukhoi: ביוני 2016 דווח שבשנת 2018, על בסיס מטוס Sukhoi Superjet 100 תפותח גרסה מיוחדת להובלת ספורטאים בשם Sportjet by Sukhoi.
Sukhoi Superjet 75: גרסה גרסה מקוצרת עבור 75 נוסעים. בפברואר 2018 הודיעו נציגי סוחוי על תוכנית ליצירת גרסה מקוצרת של המטוס. המטוס היה צפויה להיכנס לשירות בשנת 2022. באפריל 2019 הוכרזה תוכנית חדשה לפיתוח משפחת המטוסים סוחוי סופרג'ט, לטובת החלפת גרסת הייבוא הבסיסית של ה-SSJ 100. בכך הפרויקט סבל מדחיהבלוח הזמנים של יצירת גרסה מקוצרת עם מנועים רוסיים מדגם PD-10.‏.
Sukhoi Superjet New: גרסה שפותחה מאז שנת 2018 (RRJ-95NEW-100), שכוללת את החלק המרבי של רכיבים ומערכות רוסיות, במקום דגם Sukhoi Superjet 100-95B, המכיל רכיבים זרים. כמו כן, עבור גרסה זו, פותח מנוע טורבו-ג'ט מדגם PD-8, כאשר 120-130 מיליארד רובל הוקצו ליישום התוכנית, כולל יצירת מנוע PD-8. הפרויקט תוכנן להסתיים בשנת 2023.
מפרט

| גרסה | Superjet 100/75B | Superjet 100/75LR | Superjet 100/95B | Superjet 100/95LR |
| --- | --- | --- | --- | --- |
צוות טיסה: שניים
| קיבולת נוסעים   (מחלקה אחת) | 78 | 68 | 98 | 86 |
| אורך | 26.44 מטר |  | 29.44 מטר |  |
מוטת כנפיים: 27.80 מטר
גובה: 10.28 מטר  (34 רגל 7 אינץ')
משקל ריק בק"ג: 41,000
| משקל מקסימלי להמראה בק"ג | 38,820 (סטנדרטי) (ארוך טווח) | 42,280 (סטנדרטי) (ארוך טווח) | 45,880 (סטנדרטי) (ארוך טווח) | 49,450 (סטנדרטי) (ארוך טווח) |
מנועים: 2× PowerJet SaM146 טורבו-מניפה
תקריות

| תאריך | מספר סידורי | מיקום | קורבנות | תיאור |
| --- | --- | --- | --- | --- |
| 09.05.2012 | רוסיה RA-97004 | אינדונזיה ג'קרטה | 45/45 | התרסק לתוך הר סלאק במהלך טיסת תצוגה. 45 נוסעים ואנשי צוות, רבים מהם נציגי חברות תעופה ועיתונאים. כל הנוסעים ואנשי הצוות נספו בהתרסקות. |
| 21.07.2013 | רוסיה RA-97005 | איסלנד קפלאוויק | 0/5 | נחיתה קשה במהלך טיסת מבחן. לאחר שיפוץ המטוס חזר לנמל התעופה הבינלאומי ז'וקובסקי ב-29 בדצמבר 2013. |
| 12.07.2018 | רוסיה RA-97006 | רוסיה ז'וקובסקי | 0/3 | נחיתה קשה בשדה התעופה ראמנסקויה. |
| 10.10.2018 | רוסיה RA-89011 | רוסיה יקוטסק | 0/92 | גלש אל מחוץ למסלול הנחיתה בנמל התעופה ביקוטסק. |
| 05.05.2019 | רוסיה RA-89098 | רוסיה שרמטייבו | 41/78 | המטוס עלה באש לאחר נחיתה קשה על מסלול הנחיתה. 41 מתוך 78 נוסעים נהרגו. |
ראו גם

אמבראר E-Jets
טופולב Tu-334
MC-21
הערות שוליים

↑  Олег Пантелеев (2015-10-13). "Вторая сотня, второе дыхание". АвиаПорт.Ru. נבדק ב-2016-12-24.
↑  Самолётостроение — итоги 2013 года
↑  התרסקות כואבת: מטוס הדגל הרוסי שאף אחד לא רוצה לקנות, באתר כלכליסט, 19 בפברואר 2020
↑  "Sukhoi Superjet 100 увеличенной дальности сертифицирован АР МАК". אורכב מ-המקור ב-2016-05-29. נבדק ב-2013-08-22.
↑  Авиакомпания «Газпромавиа» начала коммерческую эксплуатацию самолётов Sukhoi Superjet 100
↑  http://www.ridus.ru/news/171413 Суперджет доставлен в ЦАГИ для ресурсных испытаний
↑  "Компания ГСС решила создать новые модификации «Суперджета»". אורכב מ-המקור ב-2015-11-23. נבדק ב-2015-11-23.
↑  "Sukhoi Superjet 100 получит новые крылья". «Лента.Ру». 2016-07-15.
↑  Создание укороченного SSJ 75 отложено на неопределенный срок
↑  "Aircraft Accident Investigation Report. Sukhoi Civil Aircraft Company Sukhoi RRJ-95B s.n. 97004; Mount Salak, West Java, Republic of Indonesia, 9 May 2012" (PDF). National Transportation Safety Committee, Republic of Indonesia. 2012.
↑  אינדונזיה: שרידי המטוס הרוסי נמצאו על צלע הר, באתר וואלה, 10 במאי 2012
↑  "Latest List Shows 45 People Aboard Crashed Sukhoi Jet". ג'קרטה גלוב. 2012-05-10. (באנגלית) (הקישור אינו פעיל, 25 במאי 2017)
↑  «95005 в Жуковском» по данным официального твиттер-аккаунта ГСС
↑  Superjet-100 аварийно сел в Раменском на запененную полосу из-за невыхода шасси
↑  Сайт МАК
↑  Расследование уголовного дела об аварийной посадке пассажирского самолёта в столице передано в центральный аппарат СК России
↑  Среди погибших при аварийной посадке Superjet оказались двое детей
| מטוסים תוצרת סוחוי  |
| --- | --- | --- |
| מטוסי קרב | סוחוי 9 • סוחוי 11 • סוחוי 15 • סוחוי 27 • סוחוי 30 • סוחוי 33 • סוחוי 35 • סוחוי 37 • סוחוי 47 • סוחוי-57 • סוחוי 75 |  |
| מטוסי תקיפה | סוחוי 2 • סוחוי 4 • סוחוי 7 • סוחוי 17/20/22 • סוחוי 24 • סוחוי 25 • סוחוי 34 |  |
| מטוסי ביון | סוחוי 12 |  |
| כלי טיס בלתי מאוישים | סוחוי S-70 |  |
| אבות טיפוס | סוחוי P-1 • סוחוי T-4 • סוחוי Su-47 • סוחוי FGFA |  |
| מטוסי אימון | סוחוי 28 • סוחוי 29 |  |
| מטוסי נוסעים | Su-38 • Su-80 • סופרג'ט 100 • KR-860 • סופרג'ט ניו |  |
| --- | --- |
בקרת זהויות :  NLI: 987007572821205171  LCCN: sh2013002102 
אבטיפוס של הסופרג'ט 100 בעת טיסת הבכורה בקומסומולסק על אמור, המזרח הרחוק הרוסי, בשנת 2008
SSJ 100 Interjet
לוח השחיקה של נערמר

שני צדדיה של פלטת נערמר
לוח השחיקה של נערמר הוא לוח שחיקה (אנ') שנקבר יחד עם פרעה נערמר. ממצא ארכאולוגי זה הוא העדות היחידה לכך שנערמר היה המלך שאיחד את מצרים העליונה עם מצרים התחתונה. לוח שחיקה זה הוא אחד הממצאים העתיקים ביותר הנושא הירוגליפים של כתב החרטומים.
לוח השחיקה, המתוארך לסביבות 3,200 לפנה"ס, עשוי אבן ירוקה קשה ונמצא בנחן. הוא דומה בצורתו ללוחות ששימשו לשחיקת תמרוקים, אך גדול מכדי להיות שימושי, ונראה ששימש לפולחן במקדש. חשיבותו ההיסטורית נובעת מהיותו התיעוד הראשון שבו ניתן לזהות את הקאנון המצרי[דרושה הבהרה] המתהווה, הוא מדגים את ראשית כתב החרטומים, ובאמצעותו נמצא תיעוד כינון הממלכה המצרית – איחוד מצרים.
תוכן הפלטה > צד ראשון

התבליטים מתארים את נערמר רומס את אויביו בעודו חובש את הכתר האדום (דשרת (אנ')) והכתר הלבן (חדג'ת (אנ')) המייצגים כל אחד חלק אחר של מצרים, אם כי בהתבסס על ממצאים ארכאולוגיים נראה כי איחוד מצרים לא היה אלים, אלא התגבשות של מרכזים לאורך הנילוס שבמשך 2,000 שנים יצרו רצף טריטוריאלי.[דרוש מקור]
שמו של המלך מופיע ברגיסטר העליון – שפמנון ('נער') ואזמל ('מר'), מצוי במסגרת ריבועית, המייצגת חזית של ארמון.
משני צדדיו של המלך מופיעים ראשי בקר בעלי פני אנוש, המייצגים את האלה הדמוית פרה, חתחור. ברגיסטר המרכזי נראית דמות המלך המנצח מכניע את אויבו – ציור שניתן לראות בווריאציות שונות לאורך ההיסטוריה המצרית, בסצנה של 'מלך מכה אויבים': המלך גדול יותר מאויבו, בידו האחת אוחז בראש אויבו ובשנייה אלה.
האויב כאן הוא האסייתי (מהמרחב הסורו-כנעני), וישנה הקבלה בינו לבין התמונה שמעליו – האנשת ההירוגליף "ארץ" ('תא' במצרית) ממנה צומח הגומא פפירוס המסמל את מצרים התחתונה, הדלתא.
חור בעל יד אנושית, בתקבולת למלך, אוחז את האסייתי עם חח באפו – סימן להכנעה.
האסייתי נחות בגודלו, עירום, מוחזק בציצת ראשו ולידו מופיע שם בלתי קריא (כנראה ואש Wash), ככל הנראה שמו של שליט מצרים התחתונה.
מאחורי המלך מופיע משרת, קטן אף הוא מהמלך בחשיבותו אך נושא את סנדליו וכד קטן – מקורב לאל – מלך. המלך חובש את הכתר הדרומי של מצרים העליונה, בעל אלה ועומד בפוזיציה שנכנסה לקאנון המצרי. בעל זקן מלכותי ומלאכותי, לבוש חצאית ובעל זנב פר (הפר מרביע, אגרסיבי, גברי).
ברגיסטר התחתון אנשים הדומים לאסייתי, בתנוחה משפילה, ערומים, אולי מוצגים כקבורים באדמה. לידם סמל של עיר מבוצרת בחומה ורשת דיג, סמל לכך שהעיר נלכדה כמו דגים ברשת.
תוכן הפלטה > צד שני

הרגיסטר העליון זהה לצד הראשון.

המלך חובש את כתר מצרים התחתונה, האדום ומאחוריו נושא סנדליו והכד.

מתחת שם נערמר מופיע כהן, כנראה בנו הנסיך ומולו ארבעה נושאי ניסים עליהם שני בזים, דמות תן ואובייקט דמוי כרית לא מפוענח – סט סטנדרטי המוכר עוד מהפלטות הפרה-דינסטיות (קדם-שושלתיות).
שני הבזים מייצגים את המלך, התן הוא "וֶופְּ-וָואוּת" והכרית היא אולי הכרית המלכותית.

מלווי המלך לוקחים אותו לבחון תצוגה של אנשים כרותי ראש, שראשיהם בין רגליהם.

מעליהם ספינה מלכותית.
ברגיסטר התחתון, פר (או תאו מים) מנגח חומה ורומס אסייתי, סצנה נוספת המתארת את כיבוש האויב על ידי המלך.

הפלטה כולה מתרכזת במלך ובמעשיו, הפר מייצג את המלך, וביצוג נוסף אנו רואים אותו עם זנב פר ועל כן מניחים שראשי הפר האנושיים הם ייצוג נוסף של המלך.

השערה זהירה נוספת: הפלטת מופיע בצורה של ראש פרה עם קרניים מקוצרות ועל שתי הקרניים יש דמות של פרות עם קרניים. ייתכן שאלה הן פרות שמים או האלה-פרה "בת" (שעליה תשתלט מאוחר יותר חתחור, ואחרי כן איסיס), אלמנט פרה-דינסטי מוכר, ראש פרה הוצג על חותמות וכלים שונים, אך אינן חתחור, שאינה מופיעה עד שושלת 4.
בפלטה מתוארת סצנת כיבוש מצרים התחתונה על ידי מלך מצרים העליונה. לא מדובר בהכרח על תיעוד היסטורי של אירוע ממשי – המלך מתואר כ"מאחד שתי הארצות", אך אין עדות ארכאולוגית למהלך צבאי מהיר {דרוש מקור}, אלא להשתלטות איטית והחלפת התרבות החומרית (קרמיקה / כתב / ידיעות טכנולוגיות) של מצרים התחתונה בזו של העליונה.

חשיבות הפלטה היא בהופעה המשולשת של ראשית הכתב, הקאנון המצרי ואיחוד מצרים.
ראו גם

ראש אלת נערמר
לקריאה נוספת

ע. ג. חורון, קדם וערב, דביר, 2000, עמ' 168–169
בלה מולנאר (1886–1962)

| --- | --- |
אין תמונה חופשית
 לידה:  7 ביוני 1886 מוקצ'בו, אוקראינה 
 פטירה:  28 בנובמבר 1962 (בגיל 76) בודפשט, הרפובליקה העממית ההונגרית 
 מקום קבורה:  בית הקברות היהודי ברחוב קוזמה 
 שם לידה:  Marmorstein Béla 
 לימודי רפואה:  אוניברסיטת פרנץ יוזף בקולוז'וואר (קלוז') (1918-1872) 
 תפקידים:  רופא, כירורג 
 פרסים והוקרה:  פרס קושוט (1958) 
 
בלה מולנאר עד 1901 מרמורשטיין, בהונגרית: Molnár Béla;‏ מונקאץ', 7 ביוני 1886 – בודפשט, 28 בנובמבר 1962) היה דוקטור לרפואה (MD) יהודי-הונגרי, כירורג, פרופסור באוניברסיטה, דוקטור למדעי הרפואה (PHD) (1958), זוכה פרס קושוט (1958) (הפרס הממלכתי הגבוה בהונגריה, המקביל לפרס ישראל), חבר האקדמיה ההונגרית למדעים.
קורות חייו

בלה מרמורשטיין נולד במשפחה יהודית כבנם של הסוחר איזידור מרמורשטיין ושל אתלקה וייס (1863–1925). הוא סיים את בית הספר התיכון הממלכתי של מונקאץ' ולאחר מכן המשיך את לימודיו באוניברסיטה המלכותית ההונגרית פרנץ יוזף בקולוז'וואר, שם קיבל תואר דוקטורט לרפואה בשנת 1909. לאחר מכן היה מתמחה אצל הנריק אלאפי במרפאה הכירורגית מס' 1 בבודפשט. בין השנים 1911–1923 עבד במחלקה הכירורגית של בית החולים היהודי ברחוב סאבולץ' (היום שמו המרכז הרפואי הלאומי) של הקהילה היהודית של פשט, תחילה כמתמחה, לאחר מכן כרופא קליני ולבסוף בין 1923 לבין 1929 כרופא הראשי. בין השנים 1929–1941 עבד כרופא ראשי במחלקה הכירורגית של בית החולים לילדים ברודי אדל של הקהילה היהודית של פשט ומ-1941 עד תום המלחמה כמנהל המחלקה. בין 1945 לבין 1955, הוא היה הרופא הראשי של המחלקה הכירורגית של בתי החולים של הקהילה היהודית של פשט לרבות בית החולים היהודי ברחוב סאבולץ'. הוא קיבל את התואר פרופסור חבר מיוחד (לא חלק מהסגל), ולאחר מכן את התואר פרופסור מן המניין באוניברסיטה.
עם הקמת האוניברסיטת זמלווייס קיבל על עצמו את ניהול המחלקה לכירורגיה כפרופסור באוניברסיטה זו. בשנים 1945–1946 מונה למרצה בכיר פרטי (לא חלק מהסגל) באוניברסיטה.
בין היתר, הוא פיתח ניתוחי ילדים עם פעילות מעשית ותאורטית יוצאת דופן, לרבות כחלוץ בתחום הכירורגיה ההונגרית הכללית והחינוך של דור רופאים. הוא עסק גם באמנות וזכה למוניטין כאספן אמנות. בשנת 1958 הוענק לו פרס קושוט על עשרות שנות עבודתו בכירורגיה, במיוחד בתחום החינוך וההשתלמויות של מנתחים.
מולנאר היה חבר במועצה הלאומית של הצלב האדום ההונגרי ונשיא ארגון בודפשט שלו. בלה מולנאר היה גם אחד ממנתחי הספורט הראשונים, "רופא הכדורגל". הוא היה מהראשונים בהונגריה שחקרו מדעית את הסיבות לפציעות ספורט, ריפוין והזדמנויות שיקום. בשנות ה-20 ושנות ה-30 הוא זכה לתהילה בינלאומית בעולם הספורט כי ניהל את הכדורגלנים החשובים של התקופה מבחינה בריאותית: יוז'ף בראון, קרטש השני, פרנץ פלאטקו, או מתיאס סינדלר האוסטרי.
אשתו הייתה ארז'בט סֶנְדֶה, בתם של קלמן שוורץ ושל מרגיט דויטש. הם נישאו ב-24 במאי 1919. התגרשו ב-1922.
פרסים והוקרה

מדליית ההצטיינות של צלב קטן של הרפובליקה ההונגרית (1948)
עיטור מסדר העמל (1956, 1960)
פרס קושוט (1958)
מדליית הזיכרון יאנוש בלשה (1960)
לקריאה נוספת

אנדראש גרגיי: לקסיקון של רופאים יהודים הונגרים מפורסמים ומצטיינים. בודפשט, הוצאת מכבי, 2001.
Magyar életrajzi lexikon II. (לקסיקון ביוגרפי הונגרי. עורכת ראשית אגנש קניירש).
לקסיקון יהודי הונגרי. 1929. עורך פטר אויווארי. גישה מקוונת
"Molnár Béla". nevpont.hu. נבדק ב-2021-07-19. (בלה מולנאר בנקודת שם)
הערות שוליים

↑  Az engedélyt tartalmazó BM rendelet száma/évszáma: 96062/1901. Forrás: MNL-OL 30801. mikrofilm 421. kép 2. karton. Névváltoztatási kimutatások 1901. év 23. oldal 51. sor
↑  Meghalt Molnár Béla (1962. november 29.) Népszabadság, 20. évfolyam, 279. szám, 10. oldal
↑  "Marmorstein Izidorné halotti bejegyzése a Budapest I. kerületi polgári halotti akv. 2046/1925. folyószáma alatt". נבדק ב-2020-05-31.
↑  "Házasságkötési bejegyzése a Budapest IV. kerületi (belvárosi) polgári házassági akv. 94/1919. folyószáma alatt". נבדק ב-2020-05-31.
| --- | --- |
בקרת זהויות :  ISNI: 0000 0000 7943 7002  VIAF: 121481546   WorldCat (עם VIAF): 121481546 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "בלה מולנאר (1886–1962)".
יחסי החוץ של טונגה

באדום: טונגה עצמה. בכחול: מדינות המקיימות איתה יחסים דיפלומטיים
יחסי החוץ של טונגה הם היחסים הבילטרליים שבין ממלכת טונגה לבין מדינות העולם וגופים בין-לאומיים שונים.
מדינות איתן טונגה מקיימת יחסים דיפלומטיים

| המדינה איתה מקיימת טונגה יחסים דיפלומטיים | תאריך כינון היחסים הדיפלומטיים |
| --- | --- |
אוגנדה אוגנדה: 15 באפריל 2024
אוסטריה אוסטריה: 2004
אוסטרליה אוסטרליה: 3 בדצמבר 1970
אורוגוואי אורוגוואי: 14 במרץ 2024
איחוד האמירויות הערביות איחוד האמירויות הערביות: 13 ביולי 2007
איטליה איטליה: 26 בנובמבר 1981
איי מרשל איי מרשל: 21 בספטמבר 2022
איי קוק איי קוק: 18 בנובמבר 2014
איי שלמה איי שלמה: 7 ביולי 1980
אינדונזיה אינדונזיה: 30 במאי 1994
איסלנד איסלנד: 14 בדצמבר 2007
אירלנד אירלנד: 27 ביולי 2021
אסוואטיני אסוואטיני: 22 במאי 2003
אסטוניה אסטוניה: 12 במרץ 2015
ארצות הברית ארצות הברית: 6 בנובמבר 1972
בוסניה והרצגובינה בוסניה והרצגובינה: 9 בפברואר 2023
בחריין בחריין: 19 בספטמבר 2022
בלגיה בלגיה: 16 באוגוסט 1971
ברוניי ברוניי: 1 במאי 1990
ברזיל ברזיל: 21 בדצמבר 2011
גאורגיה גאורגיה: 18 בפברואר 2015
גרמניה גרמניה: 2 בינואר 1978
דנמרק דנמרק: 1985
דרום אפריקה דרום אפריקה: 1 בספטמבר 1999
האיים המלדיביים האיים המלדיביים: 1 באוגוסט 1989
הודו הודו: 23 בדצמבר 1970
הולנד הולנד: 4 בנובמבר 1975
הונגריה הונגריה: 23 בספטמבר 2011
הממלכה המאוחדת הממלכה המאוחדת: 4 ביוני 1970
הפיליפינים הפיליפינים: 1 ביולי 1981
הרפובליקה הדומיניקנית הרפובליקה הדומיניקנית: 29 בפברואר 2024
וייטנאם וייטנאם: 21 בספטמבר 2023
ונואטו ונואטו: 7 ביולי 1980
ונצואלה ונצואלה: 9 במאי 2007
טג'יקיסטן טג'יקיסטן: 10 בפברואר 2023
טובאלו טובאלו: לא ידוע
טורקיה טורקיה: 26 בינואר 1976
יפן יפן: יולי 1970
יוון יוון: 5 ביולי 1985
ישראל ישראל: יוני 1977
כווית כווית: 2 בספטמבר 2021
לוב לוב: 16 במרץ 1978
לוקסמבורג לוקסמבורג: 1 בנובמבר 1976
לטביה לטביה: 28 באוקטובר 2020
מונגוליה מונגוליה: 4 באפריל 2001
מזרח טימור מזרח טימור: 26 בנובמבר 2002
מיקרונזיה מיקרונזיה: 1 באוגוסט 1989
מלזיה מלזיה: 9 בספטמבר 1982
מלטה מלטה: 3 במאי 2007
מקסיקו מקסיקו: 26 בספטמבר 2008
מרוקו מרוקו: 16 בינואר 1995
נאורו נאורו: לא ידוע
נורווגיה נורווגיה: 30 באוגוסט 1988
ניו זילנד ניו זילנד: 4 ביוני 1970
ניקרגואה ניקרגואה: 28 בפברואר 2024
נפאל נפאל: 1 במרץ 2024
סיישל סיישל: 12 ביולי 2002
הרפובליקה העממית של סין סין: 2 בנובמבר 1998
סינגפור סינגפור: 6 באוגוסט 1993
סלובניה סלובניה: 7 בדצמבר 1995
סמואה סמואה: לא ידוע
ספרד ספרד: 16 בנובמבר 1979
סרביה סרביה: 22 בפברואר 2013
סרי לנקה סרי לנקה: 10 בינואר 1984
עומאן עומאן: 14 במרץ 2024
ערב הסעודית ערב הסעודית: 14 בדצמבר 2020
פולין פולין: 29 באוגוסט 2016
פורטוגל פורטוגל: 26 בנובמבר 2008
פיג'י פיג'י: 1980
פינלנד פינלנד: 1 בדצמבר 1993
פפואה גינאה החדשה פפואה גינאה החדשה: 1980
פקיסטן פקיסטן: לפני 1992
פרו פרו: 20 בינואר 1984
צ'ילה צ'ילה: 1 באוקטובר 1979
צ'כיה צ'כיה: 19 בספטמבר 2007
צרפת צרפת: 16 ביוני 1971
קובה קובה: 15 ביולי 2002
קוסובו קוסובו: 17 באפריל 2024
קוריאה הדרומית קוריאה הדרומית: 11 בספטמבר 1970
קזחסטן קזחסטן: 17 במרץ 2015
קטר (מדינה) קטר: 16 בפברואר 2024
קירגיזסטן קירגיזסטן: 7 בדצמבר 2022
קיריבטי קיריבטי: לא ידוע
קנדה קנדה: 11 ביוני 1971
קפריסין קפריסין: 22 ביוני 2009
קריית הוותיקן קריית הוותיקן: 24 באוגוסט 1994
רואנדה רואנדה: 22 במרץ 2023
רומניה רומניה: 10 באפריל 2023
רוסיה רוסיה: 2 באוקטובר 1975
שוודיה שוודיה: 21 בינואר 1974
שווייץ שווייץ: 13 בספטמבר 1985
תאילנד תאילנד: 27 בינואר 1994
ז'יל גוז'ון

ז'יל גוז'ון (בצרפתית: Gilles Goujon; נולד ב-10 בדצמבר 1961) הוא שף צרפתי שמסעדתו "ל'אוברז' דו וייה פוי" (L'Auberge du Vieux Puits) בפונז'ונקוז (Fontjoncouse) שבאוד דורגה בשלושה כוכבים במדריך מישלן האדום לשנת 2010.
ביוגרפיה

ז'יל גויון נולד בבורז' שבשר. אביו היה טייס, הוא חי במרקש שבמרוקו, בגרמניה ובמץ שבגרמניה, מקומות אליהם עברה המשפחה בעקבות עבודת האב. לאחר מות אביו עברה המשפחה לבזייה. הוא לא אהב ללמוד והיה תלמיד גרוע. הוא פנה לעבוד כמלצר במסעדה, כעבור זמן החליט להפוך לשף.
רקע מקצועי

ב-1977 היה שוליה בחברה הדרומית (מידי) במסעדה לשעבר בגאר דה בזייה, שם רכש את יסודות המקצוע. הוא עבד בהתלהבות רבה כל-כך, עד שזכה בתואר השוליה הטוב ביותר של לנגדוק-רוסיון.
ב-1981 התלמד בבזייה כקומיס[דרושה הבהרה].
ב-1983 פגש את מורהו החשוב רוז'ה ורז'ה, השף והבעלים של מסעדת "מול דה מוז'ן" שדורגה בשלושה כוכבים במדריך מישלן האדום. בתחילה עבד כשוליה, ארבעה חודשים אחרי-כן קודם לדרגת שף מחלקה. הוא נשאר במסעדה ארבע שנים עד שלמד את צפונות המטבח.
ב-1987 החליט להחליף מקום ועבר למרסיי, שם נהיה סגנו של ז'אן-פול פאסדה במסעדת "פטי ניס", שדורגה בשני כוכבי מישלן. שם למד לנהל מסעדה.
שנתיים אחרי-כן הוא נעשה סגנו של ז'ראר קלו במסעדת ל'אסקאל, שדורגה עם כוכב במישלן, בקארי-לה-רואה. שם שהה שלוש שנים וסייע לקבלת דירוג הכוכב השני במישלן.
הוא גם התלמד זמן קצר אצל מארק מנו.
ב-1992 יצא לדרך עצמאית.